Nafarroako Parlamentuko Mahaiak, 2020ko urtarrilaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Nafarroako Ospitaleguneko Pediatriako ZIUari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko urtarrilaren 13an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

1.- 2019ko abenduan eta 2020ko urtarrilean Osasunbidea-Nafarroako Osasun Zerbitzutik kanpoko zentroetako ZIU pediatrikora bideratutako haurren kopurua, zentroz zentro zehaztuta zenbat haur bideratu diren eta Nafarroako Gobernuari horrek eragin dion kostu osoa (osasun-laguntza, garraioa, ostatua eta senitartekoentzeko dietak barne).

2.- ZIU pediatrikoak 2016an Nafarroako Ospitalegunean kokaleku berria izateko obrari buruzko txosten teknikoak.

3.- ZIU pediatrikoari 2016an Nafarroako Ospitalegunean emandako kokalekuaren justifikazioa, kokaleku berria ireki zenetik osasun arloko langileei dagokienez egindako antolamendu-aldaketak eta obrak egin zirenean ZIU pediatrikoaren ahalmena ez handitzeko Nafarroako Gobernuko Osasun Departamentuak izandako arrazoiak.

4.- Osasun Departamentuak ba al du ZIU pediatrikoko ohe-kopurua handitzeko asmorik? Hala baldin bada, nola eta zer epetan?

Iruñean, 2020ko urtarrilaren 3an

Foru parlamentaria: Cristina Ibarrola Guillén